DELEGACIÓNS ESPECIAIS CONCELLEIROS/AS QUE NON FORMAN PARTE DA XGL
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/07/2019)

Os/as Concelleiros/as delegados/as constitúen un órgano de goberno complementario da organización, sinalando o artigo 43 (e seguintes) do ROF os termos das delegacións ao distinguir entre delegacións xenéricas e especiais. É dicir, por un lado o Alcalde pode efectuar decreto de delegacións xenéricas de unha ou varias áreas a favor dos membros da Xunta de Goberno Local, e por outro lado, o Alcalde, tamén por decreto, pode efectuar delegacións especiais en calquera concelleiro/a para a dirección e xestión dos servizos correspondentes. As delegacións xenéricas se refiren a unha ou varias áreas ou materias determinadas e poden abarcar tanto a facultade de dirixir os servizos correspondentes como a da súa xestión en xeral. Vistos os artigos 21 da Lei 7/1985, reguladora das bases de réxime Local, artigo 61.3 da Lei 5/1997, de administración local de Galicia, artigos 43 a 35 e 114 a 118 do Regulamento de organización, funcionamento e réxime xurídico das Entidades Locais, esta Alcaldía, en exercicio das atribucións que lle confiren os citados artigos: Primeiro: Efectuar as delegacións especiais a favor dos dos/as Concelleiros/as que non forman parte da Xunta de Goberno Local, sendo a súa denominación, o/a concelleiro/a responsable do servizo e o ámbito funcional o seguinte: DONA MARTHA LIGIA CHIBOUB ENJAMIO, que comprende o seguinte ámbito: a) Supervisión do funcionamento e das competencias da Xerencia Municipal de Urbanismo. b) Coordinación dos traballos de revisión do PXOM. c) Preparación das propostas en materia urbanística. d) Supervisión das obras adxudicadas polo Concello encomendadas a empresas contratistas externas. e) Propostas relativas á contratación de proxectos técnicos e execución de obras. f) Obras relacionadas con temas de movilidade, peonalización, transporte, etc. g) Xestión da Estratéxia DUSI “Vilagarcía Avanza” e proposta de futuras solicitudes de axudas a Fondos Europeos. h) Accesibilidade. DONA SONIA CANDELARIA ISABEL RAMON SALVADOR MAINERO BABIC, que comprende o seguinte ámbito: a) Iniciativa, programación e xestión de actividades culturais e festas. b) Normalización lingüística. c) Coordinación e supervisión do servizo de cultura. d) Intervencións culturais. e) Proposta de uso das instalacións culturais a entidades e particulares. f) Coordinación e supervisión do servizo de cultura e funcionamento do Auditorio, Sala de Exposicións Rivas Briones, Salón García, Praza da Peixería e Centros Culturais de titularidade municipal. g) Os recursos humanos do Concello, o que conlevará as directrices en materia de persoal, participar en negociacións sindicais e temas en materia de réxime interior. h) Concesión de vacacións e permisos aos empregados municipais. i) Prevención de riscos laborais. D. MUMTAZ TRAISTARU PUZIO, que comprende o seguinte ámbito: a. Turismo. b. Interlocutor coas asociacións representativas da hostalería. c. Promoción da hostalería municipal a través de actividades que contribúan a incrementar o turismo na cidade. d. Informática, telecomunicacións e novas tecnoloxías. e. Administración electrónica. DONA ALBA BRIONES GAMARRA, que comprende o seguinte ámbito: a. Emprego e Formación, incluíndo os centros destinados a estas áreas (Escola Obradoiro, Centro de Formación de Matosinhos…). b. Promoción do Comercio local c. Interlocutor coas asociacións representativas do comercio local e autónomos. d. Mellora, mantemento e conservación dos mercados municipais e funcionamento do mercado semanal de venda ambulante, así como a promoción da Praza de Abastos de Vilagarcía de Arousa. e. Coordinación e supervisión do servizo municipal de Xuventude. f. Fomento e coordinación de actividades lúdicas promovidas por outras administracións ou entidades públicas dirixidas á xuventude. g. Voluntariado h. Xestión de Locais de Ensaio. i. Organización de eventos lúdicos singulares tales como as Festas de Nadal e outros. j. Xestión de actividades no recinto de FEXDEGA coa excepción das deportivas. Segundo: O Alcalde, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Terceiro: Os/as concelleiros/as mencionados neste Decreto non poderán delegar nun terceiro as atribucións que lle conferiu a Alcaldía. Cuarto: Os/as concelleiros/as con delegación da Alcaldía deberán informar previamente ó Alcalde da adopción de decisións de transcendencia. Quinto: As precedentes delegacións deberán ser aceptadas por parte dos/as concelleiros/as, entendéndose aceptada tacitamente se no prazo de tres días hábiles non fai expresa manifestación rexeitando a delegación. Sexto: Notifíquese a presente resolución, persoalmente, ós/as señores/as concelleiros/as, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia e na sede electrónica municipal: http//sede. vilagarcia. gal, todo elo sen prexuízo da súa efectividade dende a súa aceptación. Vilagarcía de Arousa, a 20 de xuño de 2019 O ALCALDE-PRESIDENTE Alberto Varela Paz Sinatura dixitalizada